Zmluva o partnerstve

uzavretá podľa ustanovenia § 269 odsek 2 zákona č. 513/1991 Zb. Obchodný zákonník v znení neskorších predpisov v nadväznosti na § 3 odsek 2 písmeno c) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov

uzavretá medzi zmluvnými stranami:

Názov: Ministerstvo zdravotníctva Slovenskej republiky

Adresa:

IČO:

Zapísaná v:

Štatutárny orgán:

(ďalej len „hlavný partner“ alebo “prijímateľ”)

a

Názov :

Adresa:

IČO:

Zapísaná v:

Štatutárny orgán:

(ďalej len „partner")

(hlavný partner a partner ďalej spoločne aj ako “zmluvné strany”, “členovia partnerstva” alebo jednotlivo aj ako “člen partnerstva”)

# Preambula

1. Zmluvné strany sa dohodli na uzatvorení tejto zmluvy o partnerstve s cieľom upraviť si vzájomné práva a povinnosti a ostatné zmluvné podmienky súvisiace s realizáciou projektu s názvom “............................................." (ďalej len “projekt”) a v súlade s podmienkami vyzvania na predkladanie žiadosti o poskytnutie nenávratného finančného príspevku, kód vyzvania: **IROP-PO2-SC214-2021-81** (ďalej len “vyzvanie”) a rozhodnutím o schválení žiadosti o poskytnutie nenávratného finančného príspevku (ďalej len “rozhodnutie o schválení ŽoNFP”) zo dňa ......................, ktoré po nadobudnutí účinnosti spolu s jeho prílohami nahrádza zmluvu o poskytnutí nenávratného finančného príspevku (ďalej len “zmluva o poskytnutí NFP”), nakoľko poskytovateľom a aj prijímateľom nenávratného finančného príspevku (ďalej len “NFP”) je Ministerstvo zdravotníctva SR ktoré je zároveň aj hlavným partnerom.
2. Zmluva o partnerstve, všetky práva, povinnosti a nároky vzniknuté na základe alebo v súvislosti so zmluvou o partnerstve sa riadia všeobecne záväznými právnymi predpismi Slovenskej republiky a aplikovateľnými právnymi aktmi Európskej únie (ďalej spoločne len „právne predpisy“). Zmluvné strany sa dohodli, že práva a povinnosti zmluvných strán výslovne neupravené v zmluve o partnerstve sa riadia všeobecnými podmienkami **(ďalej len „VP“)**, ktoré sú neoddeliteľnou súčasťou rozhodnutia o schválení ŽoNFP a tvoria jeho **prílohu č. 1** Ak by niektoré ustanovenia VP boli v rozpore s ustanoveniami zmluvy o partnerstve, platia ustanovenia rozhodnutia o schválení ŽoNFP.
3. Vzájomné práva a povinnosti medzi zmluvnými stranami sa ďalej primerane riadia Integrovaným regionálnym operačným programom (ďalej len “IROP”), príslušným vyzvaním na predkladanie žiadostí o nenávratný finančný príspevok (ďalej len „ŽoNFP“), príručkou pre prijímateľa, jednotnou príručkou pre žiadateľov/prijímateľov k procesu a kontrole verejného obstarávania/obstarávania (ďalej len „jednotná príručka k procesu VO“), Systémom riadenia európskych štrukturálnych a investičných fondov na programové obdobie 2014 – 2020 (ďalej len „Systém riadenia EŠIF“), Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 (ďalej len „Systém finančného riadenia“), Stratégiou financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania“) a príslušnými metodickými pokynmi CKO, metodickými vzormi CKO a usmerneniami poskytovateľa ako SO pre IROP. Zmluvné strany vyhlasujú, že sa s obsahom uvedených dokumentov oboznámili a zaväzujú sa ich dodržiavať spolu s ustanoveniami tejto zmluvy o partnerstve.
4. V prípade, že počas platnosti a účinnosti zmluvy o partnerstve dôjde k zmene právnych predpisov, resp. iného pre účely tejto zmluvy o partnerstve rozhodného dokumentu vydaného príslušnými orgánmi Slovenskej republiky (ďalej len „SR“) alebo Európskej únie (ďalej len „EÚ“), zmluvné strany sa zaväzujú odo dňa nadobudnutia ich platnosti a účinnosti postupovať podľa platného právneho predpisu, resp. iného rozhodného dokumentu pokiaľ to nebude odporovať iným platným právnym predpisom, okrem prípadu, ak z právnych predpisov alebo aktov EÚ alebo z právnych predpisov SR vyplýva povinnosť uplatňovania ich ustanovení v znení platnom v určitom čase. V prípade, že pri zmene právnych predpisov, resp. dokumentov uvedených v odseku 3 preambuly, bude ktorákoľvek zo zmluvných strán považovať za účelné upraviť zmluvu o partnerstve dodatkom, zaväzujú sa zmluvné strany uzatvoriť dodatok k zmluve o partnerstve v rozsahu zosúladenia s platnými právnymi predpismi, resp. iným rozhodným dokumentom.

**Článok I**

# Úvodné ustanovenie

* 1. Zmluva o partnerstve využíva definície, ktorá sú uvedené v článku 1 VP. Povinnosti vyplývajúce z definície pojmov uvedených vo VP sú pre zmluvné strany rovnako záväzné, ako by boli obsiahnuté v ustanoveniach zmluvy o partnerstve.
  2. Pre účely zmluvy o partnerstve sa okrem pojmov uvedených v článku 1 VP rozumie:

**Členmi partnerstva** – hlavný partner a partner;

**Hlavným partnerom** – žiadateľ od podania žiadosti o poskytnutie NFP do nadobudnutia účinnosti rozhodnutia o schválení ŽoNFP a po nadobudnutí účinnosti tohto rozhodnutia prijímateľ NFP;

**Partnerom** – osoba, ktorá sa spolupodieľa na príprave projektu so žiadateľom a na realizácii projektu s prijímateľom podľa rozhodnutia o schválení ŽoNFP alebo podľa tejto zmluvy o partnerstve, alebo ktorá sa spolupodieľa na realizácii projektu s prijímateľom podľa rozhodnutia o schválení ŽoNFP alebo podľa tejto zmluvy o partnerstve;

**Poskytovateľom** – orgán, ktorý je zodpovedný za pridelenie NFP prijímateľovi na realizáciu projektu v zmysle rozhodnutia o schválení ŽoNFP alebo zmluvy o poskytnutí NFP. V rámci IROP je poskytovateľom Ministerstvo zdravotníctva SR ako sprostredkovateľský orgán pre IROP v nadväznosti na § 3 ods. 2 písm. f) zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o príspevku z EŠIF“).

**Rozhodnutie o schválení ŽoNFP** – rozhodnutie, ktoré vydáva poskytovateľ NFP, ktorým schvaľuje ŽoNFP. Na účely tejto zmluvy sa pod rozhodnutím o schválení ŽoNFP rozumie rozhodnutie podľa § 16 odsek 2 zákona o EŠIF, teda rozhodnutie o schválení ŽoNFP, ak je prijímateľ a poskytovateľ tá istá osoba a rozhodnutie obsahuje aj práva a povinnosti poskytovateľa aj prijímateľa a plne nahrádza zmluvu o poskytnutí NFP.

* 1. Ak nie je v zmluve o partnerstve výslovne uvedené inak, majú slová a pojmy použité v zmluve o partnerstve a slová a pojmy, ktoré nie sú definované v tomto článku význam, aký im je priradený vo VP.

**Článok II**

# Predmet a ÚČel zmluvy o partnerstve

* 1. Predmetom zmluvy o partnerstve je úprava zmluvných podmienok, práv a povinností zmluvných strán pri poskytnutí NFP zo strany poskytovateľa na realizáciu aktivít/časti projektu, ktorý je predmetom schválenej žiadosti o NFP a je špecifikovaný v prílohe č. 1 zmluvy o partnerstve.
  2. V nadväznosti na rozhodnutie o schválení ŽoNFP, v súlade s podmienkami vyzvania a touto zmluvou o partnerstve sa partner zaväzuje spolupodieľať sa na realizácii aktivít/časti aktivít projektu, ktoré mu prislúchajú v zmysle prílohy č. 1 zmluvy o partnerstve:

Názov projektu: ......................................................

Kód žiadosti o NFP v ITMS2014+: ......................................................

Miesto realizácie projektu: ......................................................

Vyzvanie – kód vyzvania: IROP-PO2-SC214-2021-81

* 1. Účelom zmluvy o partnerstve je vytvoriť podmienky pre úspešnú realizáciu projektu, a to využitím NFP

z operačného programu : Integrovaný regionálny operačný program

spolufinancovaný fondom: Európsky fond regionálneho rozvoja

prioritná os: 2 - Ľahší prístup k efektívnym a kvalitnejším verejným službám

investičná priorita: 2.1 Investície do zdravotníckej a sociálnej infraštruktúry, ktoré prispievajú k celoštátnemu, regionálnemu a miestnemu rozvoju, znižujú nerovnosť z hľadiska zdravotného postavenia, podporujú sociálne začleňovanie prostredníctvom lepšieho prístupu k sociálnym, kultúrnym a rekreačným službám a prechod z inštitucionálnych služieb na komunitné

špecifický cieľ: 2.1.4 - Posilnenie kapacít v zdravotníckom systéme a ochrana verejného zdravia ako reakcia na pandémiu COVID-19

poskytovateľ: Ministerstvo zdravotníctva SR ako sprostredkovateľský orgán pre IROP podľa zmluvy o vykonávaní časti úloh riadiaceho orgánu sprostredkovateľským orgánom

suma NFP prislúchajúca partnerovi: ................................................................

na dosiahnutie cieľa projektu: ................................................................

* 1. Zmluvné strany sa záväzne dohodli na pravidlách týkajúcich sa postavenia v rámci partnerstva a vzájomných zmluvných vzťahov medzi členmi partnerstva ako aj voči poskytovateľovi tak, aby bola zabezpečená realizácia plánovaných aktivít/časti aktivít a dosiahnutie cieľov stanovených v schválenom projekte.
  2. Uzatvorením zmluvy o partnerstve nie sú dotknuté práva a povinnosti hlavného partnera voči poskytovateľovi v zmysle rozhodnutia o schválení ŽoNFP, a to najmä nie je dotknutá celková zodpovednosť hlavného partnera ako prijímateľa NFP za implementáciu a realizáciu projektu.
  3. Partnerstvo v zmysle tejto zmluvy je neformálnym spojením členov partnerstva vytvoreným za účelom zefektívnenia spolupráce zmluvných strán pri realizácii aktivít/časti aktivít projektu. Prehľad aktivít/časti aktivít projektu realizovaných partnermi a časový rámec realizácie aktivít/časti aktivít projektu je uvedený v prílohe č. 1 zmluvy o partnerstve.
  4. Hlavný partner sa zaväzuje, že na základe zmluvy o partnerstve poskytne partnerovi jemu prislúchajúci časť NFP za účelom uvedeným v odseku 2 tohto článku na realizáciu aktivít/časti aktivít projektu, a to spôsobom a v súlade s ustanoveniami rozhodnutia o schválení ŽoNFP, v súlade so Systémom riadenia EŠIF, Systémov finančného riadenia, v súlade so všetkými dokumentmi, na ktoré rozhodnutie o schválení ŽoNFP odkazuje, ak boli zverejnené, vrátane právnych dokumentov a v súlade s platnými a účinnými právnymi predpismi.
  5. Partner sa zaväzuje prijať poskytnutý NFP, použiť ho v súlade s podmienkami stanovenými v rozhodnutí o schválení ŽoNFP a v zmluve o partnerstve a realizovať aktivity/časť aktivít projektu uvedené v prílohe č. 1 zmluvy o partnerstve tak, aby boli aktivity/časť aktivít projektu zrealizované riadne a včas, a to najneskôr do uplynutia doby realizácie aktivít/časti aktivít projektu podľa harmonogramu uvedeného v prílohe č. 1 zmluvy o partnerstve.
  6. NFP poskytnutý v zmysle zmluvy o partnerstve je tvorený prostriedkami EÚ a štátneho rozpočtu SR, v dôsledku čoho musia byť finančné prostriedky tvoriace NFP vynaložené v súlade:
* so zásadou riadneho finančného hospodárenia podľa čl. 30 nariadenia Európskeho parlamentu a Rady (EÚ, Euratom) 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002,
* s pravidlom hospodárnosti, efektívnosti, účinnosti a účelnosti,
* s ostatnými pravidlami rozpočtového hospodárenia s verejnými prostriedkami vyplývajúcimi z § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“).
  1. Zmluvné strany sú povinné zdržať sa vykonania akéhokoľvek úkonu, vrátane vstupu do záväzkovo-právneho vzťahu s treťou osobou, ktorým by došlo k porušeniu článku 107 Zmluvy o fungovaní EÚ v súvislosti s projektom s ohľadom na skutočnosť, že poskytnutý NFP je príspevkom z verejných zdrojov.

**Článok III**

# VyhlÁsenia zmluvných strÁn

* 1. Poskytovateľ zastupuje finančné záujmy EÚ a SR. Zmluvné strany berú na vedomie, že poskytovateľ nie je členom partnerstva a nezodpovedá za konanie partnerstva, či ktoréhokoľvek člena partnerstva a ani za žiadne dojednania medzi členmi partnerstva.
  2. Zmluvné strany sa dohodli, že poskytovateľ je oprávnený, nie však povinný v rozsahu svojho uváženia metodicky usmerňovať členov partnerstva pri plnení povinností podľa zmluvy o partnerstve a upozorňovať ich na nesúlad s právnymi predpismi, resp. s pravidlami na poskytovanie príspevku, pričom členovia partnerstva sa zaväzujú takéto usmernenia bez výhrad akceptovať a realizovať opatrenia navrhnuté poskytovateľom.
  3. Členovia partnerstva vyhlasujú a súhlasia s tým, že hlavný partner zastupuje partnera a partnerstvo navonok v súvislosti s realizáciou projektu, a to:
* voči poskytovateľovi,
* pri riadení a organizácii finančných tokov v súvislosti s poskytnutým NFP vo vnútri partnerstva a aj navonok vo vzťahu k poskytovateľovi, a to podľa podmienok zmluvy o partnerstve a v súlade s rozhodnutím o schválení ŽoNFP,
* pri rokovaniach s poskytovateľom o podmienkach realizácie jednotlivých aktivít/časti aktivít projektu.
  1. Odsek 3 tohto článku sa nevzťahuje na rokovania členov partnerstva s dodávateľmi ako aj na samotné uzatváranie zmlúv členmi partnerstva s dodávateľmi.
  2. Hlavný partner má postavenie koordinátora projektu, ktorý v súlade so schváleným projektom riadi a organizuje realizáciu projektu v súlade s ustanoveniami zmluvy o partnerstve, ustanoveniami rozhodnutia o schválení ŽoNFP, usmerneniami a pokynmi poskytovateľa. Partner mu zveruje oprávnenia, ktorých výkon je potrebný pre zabezpečenie úspešnej realizácie projektu. Partner vyhlasuje, že akceptuje hlavného partnera ako koordinátora projektu v rozsahu oprávnení podľa zmluvy o partnerstve a zaväzuje sa akceptovať a realizovať pokyny hlavného partnera vo vzťahu k realizácii aktivít/časti aktivít a finančného riadenia projektu.
  3. Partner podpisom zmluvy o partnerstve preberá na seba v celom rozsahu zodpovednosť za riadne plnenie povinností a vykonávanie jemu zverených aktivít/časti aktivít projektu vyplývajúcich zo zmluvy o partnerstve. Zodpovednosť hlavného partnera alebo partnera za porušenie akýchkoľvek ustanovení zákona o príspevku z EŠIF, zákona o rozpočtových pravidlách, zákona o VO, či inej právnej úpravy upravujúcej nakladanie s finančnými prostriedkami vyplácaných z iných verejných zdrojov, najmä zdrojov EÚ, týmto nie je dotknutá. Zmluvné strany berú na vedomie a súhlasia, že porušenie ustanovení zmluvy o partnerstve ktoroukoľvek z jej zmluvných strán sa považuje za porušenie ustanovení rozhodnutia o schválení ŽoNFP hlavným partnerom ako prijímateľom, pokiaľ je také porušenie ustanovené v rozhodnutí o schválení ŽoNFP.
  4. Hlavný partner a partner sa podpisom zmluvy o partnerstve stávajú spolurealizátormi projektu, t. j. partner preberá zodpovednosť voči hlavnému partnerovi za realizáciu aktivít/časti aktivít projektu, ku ktorým sa zaviazal v zmysle zmluvy o partnerstve a ktoré sú špecifikované v prílohe č. 1 zmluvy o partnerstve. Partner sa tak podieľa na realizácii projektu špecifikovaného v rozhodnutí o schválení ŽoNFP a podpisom zmluvy o partnerstve sa zaväzuje všetky jemu zverené aktivity/časť aktivít realizovať v zmysle schváleného projektu a preberá zodpovednosť voči hlavnému partnerovi a poskytovateľovi za splnenie svojich povinností podľa zmluvy o partnerstve. Zodpovednosť hlavného partnera voči poskytovateľovi za plnenie ustanovení zmluvy o partnerstve a rozhodnutia o schválení ŽoNFP týmto nie je dotknutá.
  5. Zmluvné strany sa zaväzujú použiť NFP výlučne na úhradu oprávnených výdavkov na realizáciu aktivít/časti aktivít projektu a za splnenia podmienok stanovených rozhodnutím o schválení ŽoNFP a v právnych predpisoch, aktoch alebo dokumentoch, na ktoré rozhodnutie o schválení ŽoNFP odkazuje.
  6. Zmluvné strany berú na vedomie, že NFP, a to aj každá jeho časť je finančným prostriedkom vyplateným zo štátneho rozpočtu SR. Na kontrolu a vládny audit použitia týchto finančných prostriedkov, ukladanie a vymáhanie sankcií za porušenie finančnej disciplíny sa vzťahuje režim upravený v rozhodnutí o schválení ŽoNFP, v právnych predpisoch SR a v právnych aktoch EÚ, najmä v zákone o príspevku z EŠIF, v zákone o rozpočtových pravidlách a v zákone č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „zákon o finančnej kontrole a audite“). Zmluvné strany sa súčasne zaväzujú počas platnosti a účinnosti zmluvy o partnerstve dodržiavať všetky všeobecne záväzné právne predpisy SR a právne dokumenty uvedené v  rozhodnutí o schválení ŽoNFP.
  7. Zmluvné strany berú na vedomie, že poskytovateľ alebo iný oprávnený orgán (certifikačný orgán, orgán auditu) je oprávnený vykonať finančnú opravu podľa článku 143 všeobecného nariadenia.
  8. Zmluvné strany berú na vedomie, že na postup pri vysporiadaní finančných vzťahov sa primerane použijú ustanovenia VP, pričom na partnera sa primerane vzťahujú všetky povinnosti hlavného partnera ako prijímateľa v zmysle ustanovení VP a zároveň tieto povinnosti sú v rozsahu podľa prislúchajúcich aktivít/časti aktivít schváleného projektu povinnosťami partnera voči hlavnému partnerovi. Partner sa zaväzuje tieto povinnosti voči hlavnému partnerovi riadne a včas plniť.
  9. Partner sa zaväzuje spĺňať podmienky oprávnenosti určené poskytovateľom vo vyzvaní počas celej doby účinnosti zmluvy o partnerstve.

**Článok IV**

# Postavenie hlavnÉho partnera a partnera, ich prÁva a povinnosti

* 1. Partner zodpovedá hlavnému partnerovi za realizáciu jemu zverených aktivít/časti aktivít projektu, vrátane aktivít/časti aktivít realizovaných užívateľmi partnera, ak je partnerovi projektu schválené poskytnutie časti príspevku užívateľovi, v zmysle zmluvy o partnerstve uvedených v prílohe č. 1zmluvy o partnerstve. Týmto nie je dotknutá zodpovednosť hlavného partnera voči poskytovateľovi za realizáciu projektu v zmysle rozhodnutia o schválení ŽoNFP.
  2. Hlavný partner vo vzťahu k poskytovateľovi v plnom rozsahu zodpovedá za koordináciu a riadenie realizácie všetkých aktivít/časti aktivít schváleného projektu a za plnenie povinností partnera vyplývajúcich a súvisiacich so zmluvou o partnerstve. Tým nie je dotknutá zodpovednosť partnera voči hlavnému partnerovi .
  3. Na zabezpečovaní jednotlivých aktivít/časti aktivít projektu sa okrem hlavného partnera podieľa aj partner, pričom ich podiely a účasť na zabezpečovaní jednotlivých aktivít/časti aktivít na realizácii projektu sú uvedené v prílohe č. 1 zmluvy o partnerstve.
  4. Členovia partnerstva sa zaväzujú plniť svoje povinnosti vyplývajúce mu zo zmluvy o partnerstve riadne a včas, pričom vystupujú v úlohe realizátora jemu prislúchajúcich aktivít/časti aktivít projektu.
  5. Partner sa zaväzuje vykonať pre hlavného partnera všetky potrebné finančné a administratívne úkony súvisiace s realizáciou jemu prislúchajúcich aktivít/časti aktivít projektu podľa prílohy č. 1 zmluvy o partnerstve, v súlade so schválenou ŽoNFP a v súlade s príručkou pre prijímateľa, jednotnou príručkou k procesu VO, Systémom finančného riadenia, Systémom riadenia EŠIF, platnou legislatívou SR a EÚ, požiadavkami a usmerneniami poskytovateľa a hlavného partnera tak, aby riadne a včas splnil všetky svoje povinnosti podľa zmluvy o partnerstve a súčasne, aby umožnil hlavnému partnerovi splniť všetky povinnosti v zmysle zmluvy o partnerstve ako aj v zmysle rozhodnutia o schválení ŽoNFP.
  6. Členovia partnerstva majú právo v rámci dohodnutého podielu ich účasti na projekte v zmysle prílohy č. 1 zmluvy o partnerstve zabezpečiť od tretích osôb dodávku tovarov, služieb a prác potrebných pre realizáciu príslušnej aktivity/časti aktivity projektu, a to za podmienok stanovených v zmluve o partnerstve, ako aj vo vyzvaní a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonovv znení neskorších predpisov (ďalej len „zákon o VO“) a jednotnou príručkou k procesu VO poskytovateľa.
  7. Partner je oprávnený v rámci realizácie aktivít/časti aktivít schváleného projektu, za ktoré zodpovedá, uzatvárať zmluvy s dodávateľmi v písomnej forme v súlade so zákonom o VO, ak zmluva o partnerstve alebo rozhodnutie o schválení ŽoNFP neustanovujú inak.
  8. Hlavný partner ako koordinátor realizácie projektu je povinný kontrolovať v rámci partnerstva, aby bol dodržaný rozpočet a harmonogram projektu, ako aj všetky ostatné podmienky a povinnosti, ktoré vyplývajú partnerom z plnenia zmluvy o partnerstve a rozhodnutia o schválení ŽoNFP. Partner je povinný umožniť výkon takejto kontroly.
  9. V prípade, ak partner nie je schopný realizovať zmluvou o partnerstve jemu zverené aktivity/časť aktivít v určenom čase a rozsahu, hlavný partner je povinný obstarať realizáciu dotknutej aktivity/časti aktivity projektu v súlade s rozhodnutím o schválení ŽoNFP.
  10. Pre pozastavenie realizácie aktivít/časti aktivít projektu, a tým spôsobené prípadné predĺženie realizácie aktivít/časti aktivít projektu sa primerane použijú príslušné ustanovenia VP.
  11. Partner je povinný zabezpečiť, aby finančné prostriedky z NFP boli vynakladané podľa zásad hospodárnosti, efektívnosti, účinnosti a účelnosti pri hospodárení s verejnými finančnými prostriedkami.
  12. Partner je povinný oznámiť hlavnému partnerovi akékoľvek porušenie finančnej disciplíny v zmysle zákona o rozpočtových pravidlách, a to bezodkladne po tom, ako sa o porušení dozvedel. Následne je hlavný partner povinný oznámiť predmetné porušenie finančnej disciplíny poskytovateľovi.
  13. Na partnera sa primerane vzťahujú všetky povinnosti hlavného partnera ako prijímateľa v zmysle VP, ktoré sú neoddeliteľnou súčasťou rozhodnutia o schválení ŽoNFP a tieto povinnosti sú povinnosťami partnera voči hlavnému partnerovi. Partner sa zaväzuje tieto povinnosti voči hlavnému partnerovi riadne a včas dodržiavať.

**Článok V**

# ObstarÁvanie tovarov, sluŽieb a stavebných prÁc partnerom

* 1. Partner má právo zabezpečiť od dodávateľov dodanie tovarov, služieb a stavebných prác potrebných pre realizáciu aktivít/časti aktivít projektu a súčasne je povinný dodržiavať princípy nediskriminácie, rovnakého zaobchádzania, transparentnosti, ako aj princípy hospodárnosti, efektívnosti, účinnosti a účelnosti pri nakladaní s NFP. Partner zabezpečí v zmluvách na dodanie tovaru, služieb a stavebných prác strpenie výkonu kontroly alebo auditu oprávnenými osobami na výkon tejto kontroly alebo auditu a poskytne im všetku potrebnú súčinnosť.
  2. Partner je pri realizácii VO povinný postupovať v súlade so zákonom o VO, podľa VP, jednotnej príručky k procesu VO a usmernení vydaných poskytovateľom a podľa usmernení hlavného partnera tak, aby boli dodržané postupy a lehoty na výkon finančnej kontroly VO.
  3. Dokumentáciu z VO na výkon finančnej kontroly predkladá poskytovateľovi hlavný partner v rozsahu a spôsobom uvedenom v jednotnej príručke k procesu VO.
  4. Partner je povinný zaslať hlavnému partnerovi kompletnú dokumentáciu z VO v rozsahu a spôsobom uvedenom v jednotnej príručke k procesu VO bezodkladne tak, aby hlavný partner mohol splniť všetky povinnosti vyplývajúce z VP a z jednotnej príručky k procesu VO.
  5. Hlavný partner je oprávnený požadovať od partnera aj inú dokumentáciu z VO, ak je to potrebné na riadny výkon kontroly poskytovateľom a partner je povinný hlavnému partnerovi túto dokumentáciu v stanovenom termíne poskytnúť.
  6. Partner pri predkladaní dokumentácie z VO hlavnému partnerovi postupuje podľa jednotnej príručky k procesu VO.
  7. V prípade, ak VO predložené na finančnú kontrolu bolo realizované partnerom, je v procese finančnej kontroly VO poskytovateľ oprávnený komunikovať aj s partnerom.
  8. V prípade, že partner poruší ktorékoľvek ustanovenie tohto článku zmluvy o partnerstve, a/alebo v prípade neodstránenia pochybenia, neodstránenia alebo nezdôvodnenia nesúladu v procese VO, berie partner na vedomie, že poskytovateľ má právo preklasifikovať výdavky, ktoré vznikli na základe takéhoto VO do neoprávnených výdavkov a poskytovateľ nie je povinný zabezpečiť financovanie takýchto výdavkov. V prípade, ak už boli na takéto výdavky poskytnuté finančné prostriedky z NFP, je partner povinný vrátiť hlavnému partnerovi poskytnuté finančné prostriedky z NFP, a to v lehote určenej vo výzve hlavného partnera.
  9. Zoznam porušení pravidiel a postupov VO, spolu s určením percentuálnej výšky finančnej opravy prislúchajúcej konkrétnemu porušeniu, podľa ktorého postupuje poskytovateľ pri určení finančnej opravy, tvorí prílohu č. 4 (Finančné opravy za porušenie pravidiel a postupov VO)  rozhodnutia o schválení ŽoNFP.

**Článok VI**

# KomunikÁcia zmluvných strÁn a doruČovanie

* 1. Zmluvné strany sa dohodli, že ich vzájomná komunikácia súvisiaca so zmluvou o partnerstve si pre svoju záväznosť vyžaduje písomnú formu v elektronickej podobe, ak sa nedohodnú inak. Zmluvné strany sú povinné uvádzať ITMS2014+ kód projektu a názov projektu podľa článku 2 zmluvy o partnerstve. Za účelom realizácie doručovania prostredníctvom elektronickej pošty sa zmluvné strany zaväzujú:

1. vzájomne si písomne oznámiť svoje e-mailové adresy, ktoré budú v rámci tejto formy komunikácie záväzne používať,
2. vzájomne si písomne oznámiť všetky údaje, ktoré budú potrebné pre tento spôsob doručovania.
   1. Zmluvné strany sa zaväzujú, že v nevyhnutných prípadoch môže mať takáto komunikácia písomnú formu v listinnej podobe a zmluvné strany budú v tomto prípade pre vzájomnú písomnú komunikáciu používať poštové adresy uvedené v záhlaví zmluvy o partnerstve, ak nedošlo k oznámeniu zmeny adresy. Zmluvné strany sa dohodli, že písomná forma komunikácie sa bude uskutočňovať v listinnej podobe prostredníctvom doporučeného doručovania zásielok alebo obyčajného doručovania poštou. Zmluvné strany si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie je možné výlučne v úradných hodinách adresáta zverejnených verejne prístupným spôsobom. Zmluvné strany sú zodpovedné za riadne označenie poštovej schránky na účely listinnej komunikácie zmluvných strán.
   2. Zmluvné strany sú si povinné navzájom oznámiť zmenu kontaktných údajov najneskôr do 5 pracovných dní od kedy nastala táto zmena.
   3. Pod elektronickou podobou komunikácie v zmysle odseku 1 tohto článku sa rozumie najmä bežná komunikácia prostredníctvom elektronickej správy (e-mailu) alebo komunikácia prostredníctvom Ústredného portálu verejnej správy (pričom nejde o výkon verejnej moci, iba o využívanie existujúcich technických prostriedkov vhodných na komunikáciu).
   4. Písomnosť alebo zásielka doručovaná prostredníctvom e-mailu sa považuje za doručenú dňom, kedy je elektronická správa k dispozícii, prístupná na e-mailovom serveri slúžiacom na prijímanie elektronickej pošty zmluvnej strany, ktorá je adresátom (teda deň, kedy príde odosielateľovi správy potvrdenie o úspešnom doručení zásielky, alebo v prípade, ak nie je objektívne z technických dôvodov možné nastaviť automatické potvrdenie o úspešnom doručení zásielky, je to deň, kedy bola elektronická správa odoslaná odosielateľom). Písomnosť alebo zásielka doručovaná prostredníctvom ústredného portálu verejnej správy sa považuje za doručenú najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky druhej zmluvnej strany, a to aj vtedy, ak sa adresát o tom nedozvedel.
   5. Písomnosť zasielaná druhej zmluvnej strane v listinnej forme sa považuje za doručenú dňom, kedy došlo k::
3. k prevzatiu písomnosti/zásielky adresátom,
4. uplynutiu úložnej (odbernej) lehoty na odobratie písomnosti/zásielky adresátom na pošte,
5. odopretiu prijatia písomnosti/zásielky adresátom v prípade doručovania poštou alebo osobným doručením,
6. vráteniu písomnosti/zásielky odosielateľovi, v prípade vrátenia písomnosti/zásielky späť (bez ohľadu na prípadnú poznámku „adresát neznámy“).
   1. Zmluvné strany sa dohodli, že vzájomná komunikácia bude prebiehať v slovenskom jazyku.

**Článok VII**

# PovinnosŤ partnera poskytovaŤ informÁcie o realizÁcii aktivÍt/Časti aktivÍt projektu a zmena realizÁcie aktivÍt/Časti aktivÍt

1. Partner je zodpovedný za presnosť, správnosť, pravdivosť a úplnosť všetkých informácií poskytovaných hlavnému partnerovi.
2. Partner je povinný počas platnosti a účinnosti zmluvy o partnerstve predkladať písomne hlavnému partnerovi informácie o realizácii jemu zverených aktivít/časti aktivít projektu (príloha č. 1 zmluvy o partnerstve) v rozsahu a vo formáte určenom hlavným partnerom, najneskôr **3 dni** pred monitorovacím termínom určeným pre hlavného partnera v zmysle príslušných ustanovení VP. Hlavný partner je zodpovedný za celkovú sumarizáciu a konsolidáciu údajov od partnera, pričom nie je dotknutá celková zodpovednosť hlavného partnera za správne a včasné predloženie monitorovacích údajov/správ a ďalších údajov potrebných pre monitorovanie projektu poskytovateľovi podľa príslušných ustanovení VP a metodického pokynu CKO č. 15 k monitorovaniu projektov.
3. Hlavný partner je oprávnený požadovať od partnera správy a informácie viažuce sa k projektu aj nad rámec rozsahu stanoveného v odseku 2 tohto článku a partner je povinný v lehotách stanovených hlavným partnerom tieto správy a informácie poskytnúť.
4. Partner je povinný bezodkladne písomne informovať hlavného partnera o začatí a ukončení akéhokoľvek súdneho, exekučného alebo správneho konania voči partnerovi, o vzniku a zániku okolností vylučujúcich jeho zodpovednosť, o všetkých zisteniach oprávnených osôb na výkon kontroly alebo auditu, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na realizáciu jemu zverených aktivít/časti aktivít projektu a/alebo na povahu a účel projektu.
5. Partner je povinný oznámiť hlavnému partnerovi písomne všetky zmeny alebo skutočnosti, ktoré majú negatívny vplyv na plnenie zmluvy o partnerstve alebo na realizáciu aktivít/časti aktivít projektu podľa prílohy č. 1 zmluvy o partnerstve, alebo sa akýmkoľvek spôsobom týkajú alebo môžu týkať neplnenia povinností partnera zo zmluvy o partnerstve. Uvedená oznamovacia povinnosť sa uplatní aj v prípade, ak má partner čo i len pochybnosť o dodržiavaní svojich záväzkov vyplývajúcich zo zmluvy o partnerstve. Uvedenú oznamovaciu povinnosť je partner povinný splniť bezodkladne potom, ako sa dozvedel, že došlo k vzniku zmeny alebo skutočností podľa prvej alebo druhej vety tohto odseku.
6. Zmluvné strany následne bez zbytočného odkladu prerokujú ďalšie možnosti a spôsoby plnenia predmetu a účelu tejto zmluvy o partnerstve. Hlavný partner je povinný všetky zmeny, skutočnosti a okolnosti, o ktorých sa dozvedel alebo mu boli oznámené partnerom a ktoré majú, alebo môžu mať vplyv na realizáciu aktivít/časti aktivít projektu, zmluvu o partnerstve, alebo ktoré priamo alebo nepriamo súvisia s plnením zmluvy o partnerstve, bezodkladne oznámiť poskytovateľovi a postupovať v súlade s rozhodnutím o schválení ŽoNFP, metodickým pokynom CKO č. 26 k postupom zmenového konania a monitorovaniu dodržania podmienok udržateľnosti projektu a usmernením č. 1 SO pre IROP k zmenovému konaniu.
7. V prípade, ak nastala v súvislosti s realizáciou aktivít/časti aktivít projektu definovaných v prílohe č. 1 zmluvy o partnerstve niektorá zo skutočností, ktorá je dôvodom na zmenu zmluvy o partnerstve a prípadne aj zmenu VP, ktoré tvoria prílohu č. 1rozhodnutia o schválení ŽoNFP podľa príslušného ustanovenia VP, sú zmluvné strany povinné pristúpiť k zmene zmluvy o partnerstve formou písomného a očíslovaného dodatku k zmluve o partnerstve.
8. Zmenu zmluvy o partnerstve formou dodatku môže iniciovať ktorákoľvek zmluvná strana spôsobom a v prípadoch, ktoré ustanovuje zmluva o partnerstve.
9. Dodatok k zmluve o partnerstve sa nevyhotovuje v prípade formálnych zmien, ktoré vecne neovplyvňujú spôsob realizácie aktivít/časti aktivít projektu, časový harmonogram projektu alebo harmonogram finančnej realizácie aktivít/časti aktivít projektu, nemajú priamy súvis s dosahovaním, resp. udržaním dosiahnutých výstupov a výsledkov projektu. Formálnu zmenu berie hlavný partner na vedomie, pričom zmluvné strany sú vo vzťahu k formálnym zmenám viazané informačnou povinnosťou. Formálna zmena, ktorá má vplyv na údaje v zmluve o partnerstve sa zapracuje pri najbližšom dodatku, ktorého predmetom bude aj úprava iných než len formálnych zmien.
10. Za formálnu zmenu projektu sa považuje najmä:
11. zmena štatutárneho orgánu zmluvných strán;
12. zmena identifikačných a kontaktných údajov zmluvných strán, ktorá nemá za následok zmenu v subjekte zmluvných strán;
13. zmena čísla účtu projektu;
14. chyby v písaní, počítaní a iné zrejmé nesprávnosti.

**Článok VIII**

# SpÔsob Čerpania NFP

1. Zmluvné strany berú na vedomie, že NFP bude poskytnutý hlavnému partnerovi podľa ustanovení rozhodnutia o schválení ŽoNFP v prípade, ak hlavný partner splní všetky podmienky dohodnuté v rozhodnutí o schválení ŽoNFP. Hlavný partner bude poskytovať finančné prostriedky z NFP partnerovi v súlade so zmluvou o partnerstve.
2. Partner zodpovedá hlavnému partnerovi za použitie finančných prostriedkov z NFP v súlade so zmluvou o partnerstve a s rozhodnutím o schválení ŽoNFP. Pri hospodárení s finančnými prostriedkami EÚ a štátneho rozpočtu je partner povinný sa riadiť ustanoveniami zmluvy o partnerstve, , príslušnými právnymi predpismi a pokynmi poskytovateľa. Týmto nie je dotknutá zodpovednosť hlavného partnera voči poskytovateľovi.

**Článok IX**

# OprÁvnenÉ výdavky

1. Oprávnenými výdavkami sú všetky výdavky, ktoré sú nevyhnutné na realizáciu aktivít/časti aktivít projektu uvedených v prílohe č. 1 zmluvy o partnerstve, pokiaľ spĺňajú všetky podmienky definované v príslušnom ustanovení VP.
2. Zmluvné strany berú na vedomie, že NFP poskytuje poskytovateľ výhradne hlavnému partnerovi ako prijímateľovi podľa rozhodnutia o schválení ŽoNFP pri splnení podmienok definovaných v rozhodnutí o schválení ŽoNFP.
3. Zmluvné strany berú na vedomie, že v prípade ak výdavok nespĺňa podmienky oprávnenosti podľa príslušných ustanovení VP, takéto neoprávnené výdavky nie sú spôsobilé na preplatenie z NFP v rámci žiadosti o platbu podanej hlavným partnerom poskytovateľovi. O neoprávnené výdavky bude znížená suma požadovaná na preplatenie v rámci podanej žiadosti o platbu, ak vo zvyšnej časti bude žiadosť o platbu schválená. Ak nesplnenie podmienok oprávnenosti výdavkov podľa príslušných ustanovení VP zistí osoba oprávnená na výkon kontroly a auditu uvedená v príslušnom ustanovení VP, hlavný partner ako prijímateľ je povinný vrátiť NFP alebo jeho časť zodpovedajúcu takto vyčísleným neoprávneným výdavkom v súlade s príslušným ustanovením VP pri rešpektovaní výšky intenzity vzťahujúcej sa na NFP v plnej sume, a to bez ohľadu na skutočnosť, že pôvodne mohli byť tieto výdavky klasifikované ako oprávnené výdavky alebo schválené oprávnené výdavky. Všeobecné pravidlo týkajúce sa opakovanej kontroly/auditu uvedené v príslušnom ustanovení VP sa vzťahuje aj na zmenu výdavkov z oprávnených výdavkov/schválených oprávnených výdavkov na neoprávnené výdavky.
4. V zmysle a za podmienok zmluvy o partnerstve hlavný partner prerozdeľuje príslušnú časť NFP partnerovi, a to výlučne na financovanie oprávnených výdavkov, tak ako ich stanovil poskytovateľ aj v nadväznosti na odsek 3 tohto článku, pričom oprávnené výdavky sú potvrdené zúčtovacími dokladmi požadovanými v zmysle zmluvy o partnerstve.

**Článok X**

# RozpoČet projektu

1. Hlavný partner je v plnom rozsahu zodpovedný za zostavenie a plnenie rozpočtu projektu, ako aj jeho rozpísanie na jednotlivé aktivity/časť aktivít. Hlavný partner rozhoduje o pridelení finančných prostriedkov z NFP pre partnera na zabezpečenie jemu prislúchajúcich aktivít/časti aktivít podľa zmluvy o partnerstve, za ktoré v rámci realizácie projektu zodpovedajú. Partner túto skutočnosť berie na vedomie a bezvýhradne s ňou súhlasí. Partner sa súčasne zaväzuje pri zostavovaní rozpočtu projektu podľa predchádzajúcej vety poskytnúť hlavnému partnerovi potrebnú súčinnosť, ktorú možno od neho spravodlivo požadovať, a to spôsobom a v lehotách určených hlavným partnerom. Rozpočet projektu partnera je neoddeliteľnou súčasťou zmluvy o partnerstve ako jej príloha č. 2.
2. Konečnú sumu časti finančných prostriedkov z NFP určeného pre partnera určí hlavný partner na základe skutočne vynaložených, odôvodnených a riadne preukázaných výdavkov, ktoré súvisia s realizáciou projektu, avšak maximálne do sumy, do ktorej budú jednotlivé výdavky schválené poskytovateľom, pričom celková schválená suma NFP nesmie byť prekročená.
3. Zmluvné strany sa zaväzujú, že nebudú požadovať dotáciu, príspevok, grant alebo inú formu pomoci na realizáciu aktivít/časti aktivít projektu uvedených v prílohe č. 1 zmluvy o partnerstve, na ktoré je poskytovaný NFP v zmysle tejto zmluvy o partnerstve, a ktorá by predstavovala dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov, z iných verejných zdrojov alebo zdrojov EÚ. V prípade porušenia uvedenej povinnosti je poskytovateľ oprávnený žiadať od hlavného partnera vrátenie NFP alebo jeho časti a hlavný partner je povinný vrátiť NFP alebo jeho časť v súlade s príslušnými ustanoveniami VP.

**Článok XI**

# ÚČty a pravidlÁ finanČných operÁciÍ

1. Partner predkladá podklady pre žiadosť o platbu, aj s  dokumentáciou vyžadovanou podľa spôsobu financovania a rozhodnutím o schválení ŽoNFP, hlavnému partnerovi, ktorý ju zaradí do žiadosti o platbu. Súčasťou žiadosti o platbu hlavného partnera, je aj zoznam deklarovaných výdavkov osobitne vyplnený za partnera. Hlavný partner predkladá žiadosť o platbu poskytovateľovi.
2. Jednotlivé výdavky musia byť jednoznačne a nezameniteľne identifikované. Partner je povinný doručiť všetky potrebné podklady vyžadované podľa spôsobu financovania zmluvou o partnerstve, resp. rozhodnutím o schválení ŽoNFP, v lehote stanovenej hlavných partnerom.
3. Hlavný partner bezodkladne uhradí finančné prostriedky z poskytnutého NFP partnerovi na základe uplatnených výdavkov v predloženej žiadosti o platbu a podľa schválených oprávnených výdavkov poskytovateľom/platobnou jednotkou/certifikačným orgánom na účet partnera, ktorý je špecifikovaný v prílohe č. 3 zmluvy o partnerstve.
4. V súvislosti s realizáciou prislúchajúcich aktivít/časti aktivít projektu je partner povinný prijímať platby a realizovať platby výlučne prostredníctvom svojho osobitného účtu uvedeného v prílohe č. 3 zmluvy o partnerstve, ak poskytovateľ, resp. hlavný partner neustanoví inak.

Partner je povinný udržiavať osobitný účet zriadený a nesmie účet zrušiť až do doby úplného finančného vysporiadania schváleného projektu zo strany členov partnerstva. Partner je povinný zabezpečiť na zmluvnom základe, aby dodávateľ vyhotovil a  odovzdal účtovné doklady za každú dodávku v potrebnom počte rovnopisov tak, aby hlavný partner bol schopný splniť svoju povinnosť podľa zmluvy o partnerstve a rozhodnutia o schválení ŽoNFP. Partner je povinný pred prevodom finančných prostriedkov (zaplatením dodávky) vykonať s vynaložením odbornej starostlivosti vecnú a formálnu kontrolu každého účtovného dokladu vyhotoveného dodávateľom.

1. Na účet partnera a pravidlá finančných operácií sa ďalej primerane použijú ustanovenia VP.

**Článok XII**

# Financovanie reálizÁcie projektu a kontrola

1. Financovanie realizácie projektu bude v súlade s rozhodnutím o schválení ŽoNFP realizované spôsobom predfinancovania, refundáciou a ich kombináciou.
2. Zmluvné strany berú na vedomie, že poskytovateľ prostredníctvom platobnej jednotky, ktorou je riadiaci orgán pre IROP, zabezpečí vyplatenie NFP, resp. jeho časti výlučne na základe žiadosti o platbu predloženej hlavným partnerom. Po schválení žiadosti o platbu a pripísaní finančných prostriedkov z NFP na účet hlavného partnera je hlavný partner povinný bezodkladne previesť finančné prostriedky z NFP na osobitný účet partnera špecifikovaný v prílohe č. 3 zmluvy o partnerstve.
3. Použitie platby je partner povinný vyúčtovať hlavnému partnerovi, a to podľa ustanovení VP pre jednotlivé spôsoby financovania realizácie projektu. Spolu so zúčtovaním platby predkladá partner hlavnému partnerovi aj dokumenty vyžadované podľa ustanovení VP pre jednotlivé spôsoby financovania projektu. V prípade, ak povaha predkladaných dokumentov neumožňuje predložiť ich v elektronickej forme, predkladá ich partner v listinnej forme a to v potrebnom počte rovnopisov tak, aby dva rovnopisy mohli byť hlavným partnerom predložené spolu so žiadosťou o platbu poskytovateľovi a tretí rovnopis si ponechá partner. V prípade, že povaha dokumentu neumožňuje vyhotoviť viac rovnopisov originálov, partner predkladá ním overenú kópiu s vytlačeným alebo napísaným názvom partnera a podpisom štatutárneho orgánu partnera alebo ním splnomocnenou osobou na základe vopred predloženého notárom osvedčeného splnomocnenia. Splnomocnenie musí byť predložené v listinnej forme.
4. Na podmienky financovania realizácie projektu sa podľa spôsobu financovania primerane vzťahujú ustanovenia VP. Na partnera sa primerane vzťahujú všetky povinnosti hlavného partnera v zmysle rozhodnutia o schválení ŽoNFP a tieto povinnosti sú povinnosťami partnera voči hlavnému partnerovi, poskytovateľovi a voči iným oprávneným osobám uvedeným v zmluve o partnerstve alebo vo VP.

**Článok XIII**

# Kontrola realizÁcie aktivÍt/Časti aktivÍt projektu

1. Partner je povinný strpieť výkon kontroly/auditu oprávnenými osobami, ktorými sú:
   1. poskytovateľ a ním poverené osoby,
   2. útvar vnútorné auditu riadiaceho orgánu alebo sprostredkovateľského orgánu a nimi poverené osoby,
   3. Najvyšší kontrolný úrad a ním poverené osoby,
   4. orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
   5. splnomocnení zástupcovia Európskej komisie a Európskeho dvora audítorov,
   6. orgán zabezpečujúci ochranu finančných záujmov EÚ,
   7. osoby prizvané orgánmi uvedenými v písm. a) až f) v súlade s príslušnými právnymi predpismi.
2. Kontrolou projektu sa v zmysle VP rozumie súhrn činností poskytovateľa a ním prizvaných osôb, ktorými sa overuje plnenie podmienok poskytnutia NFP v súlade s rozhodnutím o schválení ŽoNFP, súlad nárokovaných finančných prostriedkov/deklarovaných výdavkov a ostatných údajov predložených zo strany hlavného partnera ako prijímateľa NFP a súvisiacej dokumentácie v súlade s právnymi predpismi a právnymi dokumentami, dodržiavanie hospodárnosti, efektívnosti, účinnosti a účelnosti poskytnutého NFP, dôsledné a pravidelné overenie dosiahnutého pokroku realizácie aktivít/časti aktivít projektu, vrátane dosiahnutých merateľných ukazovateľov projektu a ďalšie povinnosti stanovené hlavnému partnerovi v rozhodnutí o schválení ŽoNFP. Kontrola projektu je vykonávaná v súlade so zákonom o finančnej kontrole a audite, a to najmä formou administratívnej finančnej kontroly povinnej osoby a finančnej kontroly na mieste.
3. Partner je povinný umožniť výkon kontroly/auditu zo strany poskytovateľa a iných oprávnených osôb uvedených v príslušnom ustanovení VP. Na partnera sa primerane vzťahujú všetky povinnosti hlavného partnera uvedené v príslušných ustanoveniach VP voči poskytovateľovi a iným oprávneným osobám uvedeným v príslušných ustanoveniach VP, pričom sa zaväzuje oprávneným osobám umožniť kontrolu v požadovanom rozsahu a poskytnúť im požadovanú súčinnosť.
4. Partner je povinný zabezpečiť prítomnosť osôb zodpovedných za realizáciu aktivít/časti aktivít projektu, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu projektu.
5. Zmluvné strany berú na vedomie, že poskytovateľ a ďalšie oprávnené osoby uvedené v odseku 1 tohto článku sú oprávnené vykonať kontrolu projektu podľa príslušného ustanovenia VP kedykoľvek počas účinnosti rozhodnutia o schválení ŽoNFP až do uplynutia lehôt uvedených v rozhodnutí o schválení ŽoNFP. Uvedená doba sa predĺži v prípade, ak nastanú skutočnosti uvedené v článku 140 všeobecného nariadenia, a to o čas trvania týchto skutočností.
6. Osoby oprávnené na výkon kontroly/auditu uvedené v odseku 1 tohto článku majú práva a povinnosti upravené najmä v zákone o finančnej kontrole a audite.
7. Partner je povinný prijať opatrenia na nápravu nedostatkov zistených kontrolou/auditom v zmysle správy z kontroly/auditu v lehote stanovenej oprávnenými osobami na výkon kontroly/auditu. Hlavný partner je zároveň povinný zaslať osobám oprávneným na výkon kontroly/auditu a vždy aj poskytovateľovi, ak nie je v konkrétnom prípade osobou vykonávajúcou kontrolu/audit, písomnú správu o splnení opatrení prijatých na nápravu zistených nedostatkov bezodkladne po ich splnení a tiež o odstránení príčin ich vzniku, a to v lehote stanovenej v správe/inom výstupnom dokumente z kontroly/auditu, resp. v lehote stanovenej poskytovateľom.

**Článok XIV**

# Informovanie a komunikÁcia

1. Partner je povinný počas platnosti a účinnosti zmluvy o partnerstve informovať verejnosť o príspevku, ktorý získa, resp. získal od hlavného partnera ako prijímateľa NFP na základe rozhodnutia o schválení ŽoNFP, a to prostredníctvom opatrení v oblasti informovania a komunikácie uvedených v príslušných ustanoveniach VP.
2. Na partnera sa primerane vzťahujú všetky povinnosti hlavného partnera v oblasti informovania a komunikácie podľa príslušných ustanovení VP. Partner je povinný dodržiavať všetky usmernenia hlavného partnera v tejto oblasti, ktoré vyplývajú zo VP ako aj Manuálu pre informovanie a komunikáciu IROP, ktorý vydal riadiaci orgán pre IROP, v jeho aktuálnom znení.
3. Zmluvné strany berú na vedomie, že hlavný partner bude vystupovať ako zástupca partnerstva pre média.
4. Zmluvné strany sa zaväzujú vzájomne informovať o realizovaných aktivitách/časti aktivít a účasti v partnerstve a aktívne participovať na aktivitách/časti aktivít súvisiacich so zviditeľňovaním, šírením a zhodnocovaním výsledkov projektu.

**Článok XV**

# VlastnÍctvo a pouŽitÉ výstupy

1. Zmluvné strany súhlasia, že sa na nich v súvislosti s majetkom, ktorý nadobudli z NFP vzťahujú primerane všetky povinnosti a sankcie pre hlavného partnera, ktoré vyplývajú z príslušného ustanovenia VP.
2. Partneri sa zaväzujú, že počas realizácie aktivít/časti aktivít projektu a udržateľnosti projektu budú majetok nadobudnutý z NFP používať výlučne pri výkone činnosti v rámci projektu, na ktorý bol NFP poskytnutý, s výnimkou prípadov, kedy pre zabezpečenie a udržanie cieľa projektu v zmysle rozhodnutia o schválení ŽoNFP je vhodné prenechanie prevádzkovania majetku nadobudnutého z NFP tretej osobe podľa schválenej ŽoNFP alebo v súlade s vyzvaním.
3. Majetok nadobudnutý z NFP partner zaradí do svojho majetku a zostane v jeho majetku pri dodržaní príslušného právneho predpisu aplikovateľného na partnera podľa jeho právneho postavenia (napr. zákona o účtovníctve), ak osobitné právne predpisy výslovne nestanovujú iný postup pri aplikácii výnimiek podľa odseku 2 tohto článku.
4. Majetok nadobudnutý z NFP nemôže byť bez predchádzajúceho písomného súhlasu poskytovateľa prevedený na tretiu osobu, prenajatý tretej osobe alebo prenechaný do iného druhu užívania tretej osoby, v celku alebo čiastočne, s výnimkou vyplývajúcou z odseku 2 tohto článku alebo s výnimkou vyplývajúcou z vyzvania, zaťažený akýmkoľvek právom tretej osoby, okrem prípadu, ak nemá vplyv na dosiahnutie účelu rozhodnutia o schválení ŽoNFP alebo dosiahnutie a udržanie cieľa projektu a zaťažený záložným právom v prospech tretej osoby, ktorá nie je financujúcou bankou/financujúcou inštitúciou.
5. Zmluvné strany sú povinné akúkoľvek dispozíciu s majetkom nadobudnutým z NFP vykonať až po udelení predchádzajúceho písomného súhlasu poskytovateľa v súlade s príslušným ustanovením VP.
6. Partner sa zaväzuje poskytnúť hlavnému partnerovi, poskytovateľovi a príslušným orgánom SR a EÚ všetku dokumentáciu vytvorenú pri realizácii alebo v súvislosti s realizáciou aktivít/časti aktivít projektu, a týmto zároveň udeľuje hlavnému partnerovi, poskytovateľovi a príslušným orgánom SR a EÚ právo na použitie údajov z tejto dokumentácie na účely súvisiace so zmluvou o partnerstve, resp. rozhodnutím o schválení ŽoNFP pri zohľadnení autorských a priemyselných práv zmluvných strán.
7. V prípade požiadavky poskytovateľa sa partner zaväzuje osobitne zabezpečiť pohľadávky poskytovateľa súvisiace s realizáciou aktivít/časti aktivít projektu partnerom, a to bez ohľadu na prípadnú existenciu zabezpečenia poskytnutého hlavným partnerom.
8. Partneri sú povinní, s výnimkou majetku, ktorého povaha to nedovoľuje riadne poistiť majetok nadobudnutý z NFP. Nedodržanie povinnosti poistenia majetku môže mať za následok, že takýto výdavok bude neoprávnený. Poistenie majetku je upravené v usmernení č. 2 SO pre IROP k zabezpečeniu budúcich pohľadávok a povinného poistenia.
9. Partner je povinný bezodkladne oznámiť hlavnému partnerovi každú poistnú udalosť na majetku  nadobudnutom z NFP a poskytnúť hlavnému partnerovi ďalšie informácie v rozsahu a spôsobom vymedzeným vo VP. Hlavný partner je povinný bezodkladne najneskôr do siedmych dní od ich vzniku oznámiť skutočnosti oznámené mu partnerom podľa tohto odseku zmluvy o partnerstve poskytovateľovi.

**Článok XVI**

# Spory a Žiadosti

1. V prípade sporu medzi členmi partnerstva sa títo zaväzujú prednostne ho riešiť vzájomnou dohodou alebo zmierom.
2. V prípade, že sporové strany nedosiahnu vyriešenie sporu vzájomnou dohodou alebo zmierom, spor bezodkladne predložia poskytovateľovi, ktorý podľa vlastnej úvahy zvolá spoločné rokovanie poskytovateľa a členov partnerstva, a to za účelom vyriešenia sporu a dosiahnutia dohody a mimosúdneho zmieru. V prípade, ak poskytovateľ spoločné rokovanie nezvolá alebo sa sporové strany na vyriešení sporu nedohodnú ani na spoločnom rokovaní zvolanom poskytovateľom podľa predchádzajúcej vety, spor bude riešený pred vecne a miestne príslušným všeobecným súdom SR.

**Článok XVII**

# ZodpovednosŤ za poruŠenie zmluvy o partnerstve

1. Partner zodpovedá hlavnému partnerovi za realizáciu zmluvy o partnerstve v rozsahu jemu prislúchajúcich aktivít/časti aktivít schváleného projektu, tým nie je dotknutá zodpovednosť hlavného partnera voči poskytovateľovi.
2. V prípade, ak partner poruší ktorúkoľvek povinnosť, ku ktorej sa zaviazal podľa zmluvy o partnerstve, hlavný partner písomne upozorní partnera na zistený nedostatok a upozorní ho, že opakované porušenie zmluvných záväzkov z jeho strany môže mať za následok odstúpenie hlavného partnera od zmluvy o partnerstve. Zároveň hlavný partner písomne vyzve partnera, aby odstránil zistené nedostatky, ktoré sú porušením zmluvy o partnerstve a určí mu na odstránenie nedostatku lehotu. Lehota podľa predchádzajúcej vety začína plynúť prvým dňom nasledujúcim po doručení výzvy na odstránenie nedostatku partnerovi.
3. V prípade, ak partner svoje povinnosti nesplní a nedostatok neodstráni ani v poskytnutej lehote, môže hlavný partner po zvážení okolností a závažnosti porušenia zmluvy o partnerstve na základe vlastnej úvahy odstúpiť od zmluvy o partnerstve podľa článku XVIII. Hlavný partner sa zaväzuje brať do úvahy aj účelnosť zvoleného postupu a riadiť sa prípadnými pokynmi poskytovateľa.
4. Ak partner poruší zmluvu o partnerstve alebo príslušné právne predpisy uvedené v zmluve o partnerstve, resp. rozhodnutí o schválení ŽoNFP, je v zmysle zákona o príspevku z EŠIF povinný vrátiť NFP alebo jeho časť v súlade s príslušným ustanovením VP a podľa pokynu hlavného partnera a zároveň nahradiť všetku škodu, ktorá vznikne v súvislosti s jeho konaním alebo opomenutím konania (najmä sankcie uložené hlavnému partnerovi poskytovateľom alebo inými orgánmi verejnej moci), taktiež je povinný zaplatiť zmluvnú pokutu, ak mu túto povinnosť ukladá zmluva o partnerstve.
5. Člen partnerstva nezodpovedá za porušenie zmluvnej povinnosti v prípade, ak preukáže, že porušenie je priamym dôsledkom okolnosti vylučujúcej zodpovednosť.
6. Člen partnerstva berie na vedomie, že vzhľadom na povahu NFP poskytnutého hlavnému partnerovi na základe rozhodnutie o schválení ŽoNFP je orgán príslušný v zmysle zákona o rozpočtových pravidlách, t. j. Úrad vládneho auditu alebo Ministerstvo financií SR, oprávnený vymáhať od hlavného partnera NFP aj bez podnetu poskytovateľa alebo nad rámec podnetu. Odvod neoprávnene použitých alebo zadržaných finančných prostriedkov z NFP uloží a vymáha v správnom konaní Úrad vládneho auditu alebo Ministerstvo financií SR (v súlade s § 31 zákona o rozpočtových pravidlách). Ak porušenie zmluvných povinností nezapríčiní hlavný partner, je hlavný partner oprávnený vymáhať od partnera náhradu vzniknutej škody a zmluvnú pokutu.
7. Ak to určí hlavný partner a/alebo poskytovateľ je partner povinný vrátiť finančné prostriedky z NFP alebo jeho časť hlavnému partnerovi v lehote stanovenej vo výzve na vrátenie NFP. Vo výzve hlavný partner oznámi partnerovi, akú časť poskytnutého NFP je povinný vrátiť a čísla účtov, na ktoré je partner povinný platbu vykonať. Právo na náhradu škody týmto nie je dotknuté. Partner je povinný vrátiť poskytnutú časť NFP hlavnému partnerovi aj v prípade, ak sa rozhodnutím súdu preukáže spáchanie trestnej činnosti, ovplyvňovanie hodnotiteľov alebo porušovanie zákazu konfliktu záujmov. Ak partner dobrovoľne v stanovenej lehote nevráti NFP alebo jeho časť uvedenú vo výzve, hlavný partner oznámi túto skutočnosť bezodkladne poskytovateľovi.
8. Na vysporiadanie finančných vzťahov sa ďalej primerane použijú ustanovenia VP.

**Článok XVIII**

# UkonČenie zmluvy o partnerstve

Zmluvné strany sa dohodli, že zmluvu o partnerstve je možné ukončiť riadne alebo mimoriadne.

Riadne ukončenie zmluvy o partnerstve nastane schválením poslednej následnej monitorovacej správy, ktorú je hlavný partner povinný predložiť poskytovateľovi v súlade s príslušným ustanovením VP.

Mimoriadne ukončenie zmluvného vzťahu zo zmluvy o partnerstve nastáva dohodou zmluvných strán, odstúpením od zmluvy o partnerstve v prípadoch uvedených v odsekoch nižšie tohto článku. Tieto právne úkony musia byť vykonané písomne.

Hlavný partner má právo odstúpiť od zmluvy o partnerstve v prípade:

1. ak partner porušil svoje zmluvné záväzky takým spôsobom, ktorý neumožňuje vecnú a časovú realizáciu projektu,
2. ak partner svoje zmluvné záväzky opakovane neplní, alebo ak porušil svoj zmluvný záväzok úmyselne,
3. v prípade zastavenia realizácie projektu z dôvodov na strane partnera,
4. v prípade, že partner nezačne realizovať projekt v súlade so zmluvou o partnerstve a rozhodnutím o schválení ŽoNFP,
5. v prípade objektívneho dôvodu nemožnosti plnenia zmluvy o partnerstve, ktorý nastal na strane partnera.

Hlavný partner môže ukončiť zmluvu o partnerstve po vzájomnej dohode s partnerom v prípade zmarenia realizácie projektu z objektívnych príčin.

V prípade odstúpenia od zmluvy o partnerstve zostávajú zachované tie práva a povinnosti hlavného partnera, ktoré podľa svojej povahy majú platiť aj po skončení zmluvy o partnerstve, a to najmä právo a povinnosť požadovať vrátenie poskytnutej čiastky NFP, právo na náhradu škody, ktorá vznikla porušením zmluvy o partnerstve a pod.

Partner je oprávnený zmluvu o partnerstve písomne vypovedať z dôvodu, že nie je schopný realizovať aktivity/časť aktivít projektu tak, ako sa na ich realizáciu zaviazal v zmluve o partnerstve. Partner súhlasí s tým, že podaním výpovede mu vzniká povinnosť vrátiť už vyplatené NFP v celej poskytnutej sume primerane podľa príslušných ustanovení VP za podmienok stanovených hlavným partnerom, resp. poskytovateľom. Po podaní výpovede môže partner túto vziať späť iba s písomným súhlasom hlavného partnera. Výpovedná doba sú **dva kalendárne mesiace** odo dňa, kedy je výpoveď doručená hlavnému partnerovi. Počas plynutia výpovednej doby zmluvné strany vykonajú úkony smerujúce k vysporiadaniu vzájomných práv a povinností, najmä hlavný partner vykoná úkony vzťahujúce sa k finančnému vysporiadaniu s partnerom obdobne ako pri odstúpení od zmluvy o partnerstve a partner je povinný poskytnúť všetku potrebnú súčinnosť. Uplynutím výpovednej doby partner prestáva byť členom partnerstva, resp. zmluva o partnerstve zanikne, ak je zmluva o partnerstve uzatvorená iba medzi hlavným partnerom a jedným partnerom s výnimkou ustanovení, ktoré nezanikajú ani v dôsledku zániku zmluvy o partnerstve pri odstúpení od zmluvy o partnerstve v zmysle odseku 6 tohto článku.

Odstúpenie od zmluvy o partnerstve je účinné dňom doručenia oznámenia o odstúpení partnerovi. Partner je povinný vrátiť hlavnému partnerovi poskytnutú časť NFP v rozsahu ním nevykonaných prác. Po účinnosti odstúpenia od zmluvy o partnerstve je hlavný partner povinný vymáhať poskytnutý NFP od partnera. Tým nie je dotknuté právo na náhradu škody a právo na vymáhanie zmluvnej pokuty v súlade s rozhodnutím o schválení ŽoNFP, resp. zmluvou o partnerstve.

Partner, voči ktorému hlavný partner odstúpil od zmluvy o partnerstve, je povinný previesť vlastnícke právo k majetku, ktorý nadobudol úplne alebo sčasti z prostriedkov NFP poskytnutého na základe zmluvy o partnerstve, na hlavného partnera. V prípade, že to nie je možné, je partner povinný vrátiť hlavnému partnerovi finančné prostriedky z NFP poskytnuté na základe zmluvy o partnerstve.

**Článok XIX**

# OsobitnÉ ustanovenia

1. V prípade, že niektoré ustanovenie zmluvy o partnerstve je alebo sa stane neplatné alebo neúčinné alebo nevynútiteľné rozhodnutím súdu, či iného príslušného orgánu, nebude mať táto neplatnosť alebo neúčinnosť alebo nevynútiteľnosť vplyv na platnosť, účinnosť, či vynútiteľnosť ostatných ustanovení zmluvy o partnerstve. Zmluvné strany sa zaväzujú neplatné alebo neúčinné alebo nevynútiteľné ustanovenie zmluvy o partnerstve nahradiť novým ustanovením, ktoré je svojim účelom a hospodárskym významom najbližšie k tomu ustanoveniu, ktoré má byť takto nahradené.
2. Partner je oprávnený previesť práva a povinnosti zo zmluvy o partnerstve na iný subjekt len s predchádzajúcim písomným súhlasom hlavného partnera a poskytovateľa.
3. Partner je povinný písomne informovať hlavného partnera o skutočnosti, že dôjde k prevodu práv a povinností zo zmluvy o partnerstve, a to bezodkladne ako sa dozvie o možnosti vzniku tejto skutočnosti alebo vzniku tejto skutočnosti. Hlavný partner skutočnosti podľa predchádzajúcej vety bezodkladne oznámi poskytovateľovi.
4. Partner spolu s odôvodnenou žiadosťou o súhlas s prevodom práv a povinností zo zmluvy partnerstve predloží hlavnému partnerovi doklady, ktorými preukazuje splnenie podmienok pre udelenie súhlasu. Hlavný partner tieto podklady bezodkladne predloží na posúdenie poskytovateľovi. Poskytovateľ je následne oprávnený vyžiadať od hlavného partnera, resp. partnera akékoľvek dokumenty alebo požiadať o poskytnutie doplňujúcich informácií a vysvetlení potrebných k preskúmaniu splnenia podmienok pre udelenie písomného súhlasu a hlavný partner, resp. partner je povinný poskytnúť poskytovateľovi požadované dokumenty, informácie alebo vysvetlenia v primeranej lehote a spôsobom určeným poskytovateľom. Ak partner neposkytne hlavnému partnerovi a poskytovateľovi požadované dokumenty, vysvetlenia a informácie vyžiadané podľa predchádzajúcej vety v stanovenej lehote, poskytovateľ súhlas so zmenou v osobe partnera neudelí. V prípade, ak poskytovateľ neudelí so zmenou v osobe partera súhlas, je zo zmluvy o partnerstve naďalej v nezmenenom rozsahu a obsahu zaviazaný partner v nadväznosti na § 531 a nasl. Občianskeho zákonníka, bez ohľadu na akékoľvek záväzky partnera voči tretím osobám, to neplatí, ak by uvedený stav bol v rozpore s právnymi predpismi SR kogentnej povahy. Ak dôjde k prevodu práv a povinností na iný subjekt bez predchádzajúceho písomného súhlasu poskytovateľa, takéto porušenie povinnosti partnera sa považuje za podstatné porušenie zmluvy o partnerstve a partner je povinný vrátiť NFP alebo jeho časť v súlade s príslušným ustanovením VP.
5. Postúpenie pohľadávky hlavného partnera alebo partnera na vyplatenie časti NFP na tretiu osobu sa vylučuje, bez ohľadu na právny titul, právnu formu alebo spôsob postúpenia.
6. Na účtovníctvo a uchovávanie účtovnej dokumentácie sa na partnerov primerane vzťahujú príslušné ustanovenia VP.

**Článok XX**

# ProtikorupČnÁ doloŽka

1. Zmluvné strany sa zaväzujú v rámci zmluvného vzťahu založeného touto zmluvou dodržiavať a presadzovať platné právne normy zakazujúce korupciu.
2. Zmluvné strany sa zaväzujú a súhlasia s tým, že v prípade, ak konanie partnera, či už priame alebo cez sprostredkovateľa, vo svoj prospech alebo v prospech iného, vzbudzuje dôvodné podozrenie, že ide alebo by mohlo ísť o korupciu, takéto konanie je podstatným porušením tejto zmluvy a súčasne dôvodom na okamžité odstúpenie prijímateľa od zmluvy, pričom partner je povinný nahradiť prijímateľovi všetku škodu, ktorá mu v dôsledku takéhoto konania alebo v súvislosti s odstúpením od zmluvy vznikla.

**Článok XXI**

# ZÁvereČnÉ ustanovenia

1. Zmluva o partnerstve nadobúda platnosť dňom neskoršieho podpisu zmluvných strán a účinnosť v súlade s 47a Občianskeho zákonníka nadobúda kalendárnym dňom nasledujúcim po dni jej zverejnenia hlavným partnerom v Centrálnom registri zmlúv. Ak hlavný partner aj partner sú obaja povinnými osobami podľa zákona č. 211/2000 Z. z., v takom prípade pre nadobudnutie účinnosti zmluvy o partnerstve je rozhodujúce zverejnenie zmluvy o partnerstve hlavným partnerom. Zmluvné strany sa dohodli, že prvé zverejnenie zmluvy o partnerstve zabezpečí hlavný partner a o dátume zverejnenia zmluvy o partnerstve informuje partnera. Ustanovenia o nadobudnutí platnosti a účinnosti podľa tohto odseku sa rovnako vzťahuje aj na uzavretie každého dodatku k zmluve o partnerstve.
2. Zmluva o partnerstve sa uzatvára na dobu určitú a jej platnosť a účinnosť končí schválením poslednej následnej monitorovacej správy, ktorú je hlavný partner povinný predložiť poskytovateľovi v súlade s príslušným ustanovením VP.
3. Poskytovateľ je oprávnený VP meniť alebo dopĺňať v súlade s príslušnými ustanoveniami VP, a tieto následne zverejní na webovom sídle RO/SO pre IROP. Zmluvné strany sú povinné aktualizované VP v plnom rozsahu zapracovať formou dodatku k zmluve o partnerstve v lehote stanovenej poskytovateľom.
4. Na partnera sa primerane (v rozsahu ním realizovaných aktivít/časti aktivít schváleného projektu) vzťahujú všetky povinnosti hlavného partnera ako prijímateľa v zmysle rozhodnutia o schválení ŽoNFP a tieto povinnosti sú povinnosťami partnera voči hlavnému partnerovi, poskytovateľovi a voči iným oprávneným osobám uvedeným v zmluve o partnerstve alebo v rozhodnutí o schválení ŽoNFP. Partner sa zaväzuje tieto povinnosti voči hlavnému partnerovi, poskytovateľovi a voči iným oprávneným osobám uvedeným v zmluve o partnerstve alebo v rozhodnutí o ŽoNFP riadne a včas dodržiavať.
5. Zmluvu o partnerstve je možné meniť alebo dopĺňať len na základe vzájomnej dohody zmluvných strán, pričom akékoľvek zmeny a doplnky musia byť vykonané vo forme písomného a očíslovaného dodatku k zmluve o partnerstve, ak nie je v zmluve o partnerstve uvedené inak.
6. Členovia partnerstva sa zaväzujú, že si navzájom poskytnú údaje nevyhnutné na realizáciu projektu. Hlavný partner sa zaväzuje, že zabezpečí informácie o členoch partnerstva pred zneužitím, a že ich bude využívať len v súlade s ustanoveniami zmluvy o partnerstve, resp. rozhodnutia o ŽoNFP a s cieľom dosiahnuť jej účel.
7. Akékoľvek zmeny údajov partnera uvedených v zmluve o partnerstve a zmeny štatutárnych orgánov alebo osôb oprávnených konať za partnera, je partner povinný písomne oznámiť hlavnému partnerovi. V prípade zmeny osoby oprávnenej konať za partnera je partner povinný doručiť aj odvolanie alebo výpoveď plnej moci na predchádzajúcu osobu oprávnenú konať za partnera a novú plnú moc. Hlavný partner zmeny údajov partnera uvedených v zmluve o partnerstve a zmeny štatutárnych orgánov alebo osôb oprávnených konať za partnera bezodkladne oznámi poskytovateľovi a súčasne doručí poskytovateľovi odvolanie alebo výpoveď plnej moci.
8. Zmluva o partnerstve je vyhotovená v štyroch rovnopisoch s platnosťou originálu, dva rovnopisy pre poskytovateľa a po jednom rovnopise pre každú zo zmluvných strán. Uvedený počet rovnopisov a ich rozdelenie sa rovnako vzťahuje aj na uzavretie každého dodatku k zmluve o partnerstve.

Uvedené sa nevzťahuje na elektronické uzatvorenie zmluvy o partnerstve prostredníctvom Ústredného portálu verejnej správy. V takom prípade je zmluva o partnerstve vrátane všetkých jej dodatkov vyhotovená iba v elektronickej podobe bez potreby vyhotovenia jej rovnopisov v listinnej forme.

1. Prílohy tvoria neoddeliteľnú súčasť zmluvy o partnerstve. Prílohy sú rovnako záväzné ako zmluva o partnerstve. V prípade sporu medzi zmluvnými stranami sa bude postupovať podľa rovnopisu zmluvy o partnerstve uloženého u poskytovateľa.
2. Všetky dokumenty partnera predkladané hlavnému partnerovi musia byť podpísané jeho štatutárnym orgánom alebo inou ním splnomocnenou osobou. Originál alebo úradne overenú kópiu plnej moci je potrebné doložiť v listinnej forme s predkladaným dokumentom. Ustanovením osoby oprávnenej konať za partnera nie je dotknutá zodpovednosť partnera. Partner môže menovať len jednu osobu oprávnenú konať za partnera, ktorou môže byť fyzická alebo právnická osoba, prípadne sa riadi usmerneniami poskytovateľa.
3. Zmluvné strany vyhlasujú, že si zmluvu o partnerstve riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné,  podpisujúce osoby sú oprávnené k podpisu tejto zmluvy o partnerstve a na znak súhlasu ju podpísali.

V \_\_\_\_\_\_\_\_\_\_\_\_\_\_\_\_\_\_ dňa \_\_\_.\_\_\_.\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hlavný partner Partner

## **Prílohy k zmluve o partnerstve:**

Príloha č. 1 - Prehľad aktivít/časti aktivít a ukazovateľov partnera (zahrňujúci identifikáciu aktivít/časti aktivít a časový rámec realizácie projektu)

Príloha č. 2 - Rozpočet projektu pre partnera

Príloha č. 3 - Účet partnera

Príloha č. 4 - Rozhodnutie o schválení žiadosti o poskytnutie nenávratného finančného príspevku (spolu s jeho prílohami)